3 mai, 2011
Awal ɣef Umidag
Ma nessaked mliḥ ɣer wazal umidag di leqraya-nneɣ di Tira Iqedsen, a naf deg-s ayen iɛeddan akkin i wudem-nni n leslak yakan.
Imi ɣer umidag iban-d deg umezruy n yemdanen wayen akken i d-iweḥḥa Yillu s timmad-is. Tadyant n umidag deg-s leslak n yemdanen si tama, aked uweḥhi n Yillu s timmad-is, si tama nniḍen. Ccɣel n umidag daɣen d “Awal”, d tabṛatt i talsa. Deg-s azamul d unamek i ddunit meṛṛa. Akken i d-ssebganen yemdanen azal-nsen d tmusni-nnsen s lecɣal i xeddmen, akken daɣen i yella umidag, d ccɣel n Yillu, d amkan i deg d ibeggen iman-is s tafat. S wesfel n Mmi-s ɣef umidag. Ayagi a ɣ-yeṣṣiweḍ a nefhem amek i ɣ-yella umidag, d azal n leslak aked uweḥḥi n tnaya n Yillu.
Ɣer umidag tban-d tmanegt n Yillu. Deg adlis n Yuḥenna, mi ara d yawi Lmasiḥ awal ɣef umidag, d wesfel-ines, yettawi-t-id s wudem n tmanegt. D anekcum di tmanegt. Am akken amidag d allel n tmanegt. S lmut n Lmasiḥ tban-d tmanegt n Yillu. Tikta-agi ad nini d ẓẓeṭṭa i s ara nefhem meṛṛa iswi d unamek ɣef yura wadlis n Yuḥenna.
Lmasiḥ yellan d “Awal” n Yillu, ibeggen-d i yemdanen lebɣi-ines i leslak. S wazal-agi n leslak ara nefhem tama meqqren n tmanegt n Yillu. Tettbin-d tmanegt n Yillu deg wayen akk i d-yexleq d leɛğayeb meqqren d tedyanin akk ara nɣer deg mezruy n talsa. Tettbin-d daɣen deg usfel n Mmi-s ɣef umidag. Lberhanat-is d tezmert-is ur xulfen ara lekyasa-ines lqeyan. Imi asfel n Mmi-s d abeggen n lekyasa-agi aked teɣdemt. Atah wamek i tfeggeḍ tmanegt n Yillu ɣer umidag. D tamnegt i nessikid deg annuz d lmut n Lmasiḥ. D ayen iweɛren i lefhama n wemdan. Degmi lekyasa n Yillu teffer ɣef yemdanen.
Ɣer umidag tban-d leḥmala n Yillu. Yeqqar-it-id Yuḥenna deg awal-is: “ Atah wamek neɛqel leḥmala, imi yefka tudert-is fell-aneɣ”. Ulac azal n leḥmala icuban neɣ yugaren tayri n umidag. Ma ur nefhim ara azal n umidag d wesfel n Lmasiḥ, ur nettissin ara s tidett d acu-t wazal n tayri ɣer lsas-is. D tayri ur nesɛa ara leḥsab, teṣfa tbedd ɣef tidett. Deg umezruy n ddunit meṛṛa, azal n tidett yeɛnan tayri a t-nemlil ɣer umidag.
S wudem nniḍen, d tayri d yekkan sɣur Yillu. Ur d-tella ara seg umdan. D Illu i yḥemmlen imdanen, yefka-yasen-d leslak ɣer umidag. D leqsed n Yillu mac̆c̆i d win n yemdanen. Yeqsed ad iceggeɛ Mmi-s ɣer ddunit, ad yili d asfel i wsuref d ssmaḥ. Ad yesbedd talwit d lehna ger yemdanen d Ṛebbi. S leḥmala i yeqsed ad isellek imdanen. Akka i d ban leḥmala.
Bonjour tout le monde !
Bienvenue sur Unblog.fr, vous venez de créer un blog avec succès ! Ceci est votre premier article. Editez ou effacez le en vous rendant dans votre interface d’administration, et commencez à bloguer ! Votre mot de passe vous a été envoyé par email à l’adresse précisée lors de votre inscription. Si vous n’avez rien reçu, vérifiez que le courrier n’a pas été classé par erreur en tant que spam.
Dans votre admin, vous pourrez également vous inscrire dans notre annuaire de blogs, télécharger des images pour votre blog à insérer dans vos articles, en changer la présentation (disposition, polices, couleurs, images) et beaucoup d’autres choses.
Des questions ? Visitez les forums d’aide ! N’oubliez pas également de visiter les tutoriels listés en bas de votre tableau de bord.
smo_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn fra_Latn fra_Latn fra_Latn